
                       GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                        „Antun Mihanović“

KLASA: 024-08/24-003/567
URBROJ: 251-13-11-16/001-24-3
Zagreb, 12. ožujka 2024.

Z A P I S N I K

s  35. sjednice Vijeća Mjesnog odbora „Antun Mihanović“  održane dana 12. ožujka 2024. s početkom u 18.00 sati, u prostorijama Mjesnog odbora „Antun Mihanović“, Drenovačka ulica 4.

Prisutni članovi Vijeća Mjesnog odbora: Nataša Bijelić, Matea Munitić Mihovilović, Sandra Ježić, Vlatka Urban, Stela Prislan Fujs
Odsutni članovi Vijeća Mjesnog odbora: Matko Boršić, Ivo Biliško

Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 5 od ukupno 7 članova Vijeća te da Vijeće može pravovaljano raspravljati i odlučivati.

Predsjednica Vijeća Mjesnog odbora daje na verifikaciju zapisnik s 34. sjednice, daje na glasovanje te utvrđuje da je zapisnik sa 34. sjednice prihvaćen JEDNOGLASNO.

Predsjednica  predlaže 
D n e v n i   r e d

1. Prijedlog zaključka za asfalterski program Plana malih komunalnih akcija za 2024.
2. Aktualna problematika
3. Pitanja, prijedlozi i obavijesti
koji je JEDNOGLASNO prihvaćen.

Ad. 1. Prijedlog zaključka za asfalterski program Plana malih komunalnih akcija za 2024.

Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog Zaključka.
Vijeće Mjesnog odbora „Antun Mihanović“ JEDNOGLASNO donosi





Z  A   K  L  J  U  Č  A  K

1. Vijeće Mjesnog odbora „Antun Mihanović“ predlaže akciju za asfalterski program Plana malih komunalnih akcija  za 2024.:
· uređivanje nogostupa i kolnika u Novoj cesti 145 – 151.
2. Ovaj Zaključak dostavlja se Vijeću Gradske četvrti Trešnjevka - sjever.

Ad. 2. Aktualna problematika

Nataša Bijelić izvješćuje da su komunalni redari, na zahtjev Vijeća Mesnog odbora „Antun Mihanović“, poslali Rješenje na temelju kojeg je postavljena ograda kod Ciboninog tornja. Također, predsjednica Vijeća izvješćuje da je Gradski ured za mjesnu samoupravu, promet, civilnu zaštitu i sigurnost poslao požurnicu Čistoći vezano za postavljanje košarica u Ulici grada Vukovara i u Ulici Florijana Andrašeca te da je povratno došao odgovor kako košarica trenutno nema na skladištu. 
Gradski ured za mjesnu samoupravu, promet, civilnu zaštitu i sigurnost je poslao očitovanje kako je produljenje zelenog svjetla na križanju Ulice grada Vukovara i Savske ulice planirano u sklopu postojećeg projekta. 
Pristigao je izvještaj o lokacijama podzemnih spremnika na području Gradske četvrti Trešnjevka – sjever.
Napušten automobil u Novoj cesti između kč.br. 111 i kč.br. 121 je u procesu rješavanja, također još uvijek nije sanirana ruševina u Gorjanskoj ulici na kč.br. 34.
Pristigao je zapisnik gospodina Saše Miloševića vezano za nepropisno parkiranje ispred kluba „Mint“.

Ad. 3. Pitanja, prijedlozi i obavijesti
Nataša Bijelić izvješćuje da su ostala pitanja vezana za nepravilnosti na području Mjesnog odbora „Antun Mihanović“ poslana na postupanje te kako je odobren Plan potreba.


Sjednica završena u 18.45 sati.



                                                                                                          
                                                                                                                  Predsjednica 
                                                                                                         Vijeća Mjesnog odbora
                                                                                                             „Antun Mihanović“

Prilog: izvješće o glasanju







Izvješće o glasanju na 35. sjednici

